3e9976c88af98c851115d1ccceef3635
Τι είναι η αλλεργική δερματίτιδα εξ επαφής;
cyprusdermaclinic.com
2021.39
Η αλλεργική δερματίτιδα εξ επαφής είναι μια κοινή πάθηση του δέρματος. Προκαλείται λόγω επαφής του δέρματος, με παράγοντες διαφόρων ειδών που δημιουργούν τοπικές αλλεργικές φλεγμονώδεις αντιδράσεις.  

Η αναγνώριση του παράγοντα που ευθύνεται για την αλλεργική δερματίτιδα εξ επαφής είναι η βάση για τη θεραπεία της πάθησης.



6def818a3b562ff6cafb90f90423cf8f
Πότε εμφανίζεται;
cyprusdermaclinic.com
2021.39
Συνήθως η αλλεργική δερματίτιδα εξ επαφής παρουσιάζεται δύο με τρεις μέρες μετά από την επαφή με το αλλεργιογόνο. Διαρκεί για όσο χρονικό διάστημα συνεχίζεται η επαφή με αυτό. Μετά την απομάκρυνση του αλλεργιογόνου, η αλλεργική δερματική αντίδραση μπορεί να συνεχίζεται συνήθως για διάστημα μίας έως δύο εβδομάδων.


Στις περιπτώσεις που ο αλλεργιογόνος παράγοντας δεν απομακρύνεται, οι βλάβες στο δέρμα αποκτούν τότε χρόνιο χαρακτήρα. Σε ένα τέτοιο ενδεχόμενο δημιουργείται χρόνιο έκζεμα.



d8dc94d07b031bf59f0c09f5d0150f30
Ποια είναι τα συχνότερα συμπτώματα της αλλεργικής δερματίτιδας εξ επαφής;
cyprusdermaclinic.com
2021.39
* Ερυθηματώδες εξάνθημα με φαγούρα στην περιοχή που ήλθε σε επαφή με τον αλλεργιογόνο παράγοντα
* Ευαισθησία στην περιοχή που επηρεάζεται
* Αύξηση της θερμότητας τοπικά στην περιοχή της δερματικής φλεγμονής
* Το δέρμα μπορεί να παρουσιάζει οίδημα λόγω της φλεγμονής με βλατίδες και φυσαλίδες
* Είναι δυνατόν να υπάρχει εξίδρωση με υγρή διαρροή τοπικά
* Οι δερματικές βλάβες μπορεί να εξελιχθούν και να παρουσιαστούν διαβρώσεις, ραγάδες, απολέπιση, εσχάρες ή ακόμη λειχηνοποίηση εάν το φλεγμονώδες δερματικό αλλεργικό πρόβλημα καταστεί χρόνιο (έκζεμα χρόνιας μορφής).



eef19dc178e4b2b5673c9d84cae6a4aa
Ποιοι είναι οι παράγοντες που ευθύνονται για την πρόκληση της αλλεργικής δερματίτιδας;
cyprusdermaclinic.com
2021.39
Μεταξύ άλλων περιλαμβάνονται: το νικέλιο, το χρώμιο, τα κοσμήματα, οι χημικές ουσίες, τα φυτά, τα καλλυντικά προϊόντα, τα αρώματα, οι κρέμες, τα ελαστικά, οι διαλύτες, τα απορρυπαντικά κ.α



bf92c371fb06c6817568296929f68cbe
Πως αντιμετωπίζεται;
cyprusdermaclinic.com
2021.39
Η αντιμετώπιση της αλλεργικής δερματίτιδας εξ επαφής βασίζεται στην αποφυγή του αλλεργιογόνου παράγοντα.  

Για την άμεση ανακούφιση του ασθενούς μπορούν να χρησιμοποιηθούν τοπικά σκευάσματα που περιέχουν κορτικοστεροειδή φάρμακα.


